Kolarna oznaka čina poslije 1942.
SS-Obergruppenführer Theodor Eicke
***Obergruppenführer*** naziv je za čin Sturmabteilunga i Schutzstaffela koji je prvi put stvoren 1932. kao čin SA-a. Do 1942. bio je najviši čin SS-a, niži od čina Reichsführera (Heinrich Himmler). Prevodi se kao "Viši vođa skupine". Čin *SA-Obergruppenführera* nosili su pripadnici *Oberste SA-Führunga* (Vrhovno zapovjedništvo SA-a) i veteranski zapovjednici jedinica zvanih *SA-Gruppen* (SA skupine). Čin *Obergruppenführera* bio je činom iznad *Gruppenführera*.

Kao čin SS-a, *Obergruppenführer* je stvoren zbog širenja Schutzstaffela pod zapovjedništvom Heinricha Himmlera. Himmler je bio prvi časnik SS-a koji je nosio čin *SS-Obergruppenführer*, a ovaj čin nosio je i dok je imao naslov *Reichsführer-SS*. Dakle, stvarni Himmlerov čin, tada, bio je *Obergruppenführer*, dok je *Reichsführer* bio samo naslov i još nije bio činom SS-a.

U ranim danima SS-a, *Obergruppenführer* je postojao da bi se izjednačile vođe SS-a. Ovaj slučaj je bio s Kurtom Daluegeom, koji je bio zapovjednik SS-a u Berlinskoj regiji od 1930. do 1934. Da bi spriječio raspad SS-a na dva dijela, na onaj čija je baza bila na sjeveru Njemačke i na onaj čija je baza bila u Bavarskoj, Adolf Hitler je promaknuo Daluegea u čin *Obergruppenführera* i tako ga izjednačio s Himmlerom.

Nakon Noći dugih noževa, SS i SA postale su dvije, potpuno različite organizacije. SA je nastavio rabiti čin *Obergruppenführer*, no ovaj čin je češće rabio SS. *SS-Obergruppenführer* smatran je najvišim činom Allgemeine SS-a (jednak s general-poručnikom), iznimka je Himmlerov naslov Reichsführer. U Waffen SS-u čin je bio izjednačen s činom punoga generala.

Devedeset i osam SS-ovaca nosilo je čin *SS-Obergruppenführer*, a od toga dvadeset i jedan su bili pripadnici Waffen SS-a. Ovaj čin je bio najviši generalski čin SS-a, sve do 1942. kada SS stvara još jedan čin pod nazivom *SS-Oberstgruppenführer*.

Čin *Obergruppenführera* nosili su neki od najpoznatijih SS-ovaca, među njima Reinhard Heydrich i Ernst Kaltenbrunner. Karl Wolff je bio također nositelj ovog visokog čina, a živog su ga uhvatili Saveznici pred kraj Drugoga svjetskog rata. Čin *SS-Obergruppenführer* također su nosili SS-ovski policijski zapovjednici kao i Waffen SS-ovi divizijski zapovjednici. Čin *Obergruppenführera* je nosio i Odilo Globočnik, komandant operacije Reinhard.

Izvori
------

* "Loyalty is my Honor": Personal Accounts from the Waffen-SS (hrvatski: *Odanost je moja čast*: Osobni računi iz Waffen SS-a)
* Yerger, Mark: "Allgemeine SS"
* *National Archives and Records Administration*, *College Park, Maryland*: Dosjei iz službe Karla Wolffa, Reinharda Heydricha, i Ernsta Kaltenbrunnera

| * p
* r
* u
Činovi SS-a od 1934. do 1945. |
| --- |
|  | Generali | Reichsführer • Oberstgruppenführer • Obergruppenführer • Gruppenführer • Brigadeführer • Oberführer |
| Časnici | Standartenführer • Obersturmbannführer • Sturmbannführer • Hauptsturmführer • Obersturmführer • Untersturmführer |
| Dočasnici | Sturmscharführer • Hauptscharführer • Oberscharführer • Scharführer • Unterscharführer |
| Vojnici | Rottenführer • Sturmmann • Oberschütze (Obergrenadier nakon novembra 1942.) • Obermann • Schütze (Grenadier nakon novembra 1942.) • Mann • Anwärter • Bewerber |

| * p
* r
* u
Činovi SA-a od 1932. do 1945. |
| --- |
|  | Generali | Stabschef • Obergruppenführer • Gruppenführer • Brigadeführer • Oberführer |
| Časnici | Standartenführer • Obersturmbannführer • Sturmbannführer • Sturmhauptführer • Obersturmführer • Sturmführer |
| Dočasnici | Haupttruppführer • Obertruppführer • Truppführer • Oberscharführer • Scharführer |
| Vojnici | Rottenführer • Sturmmann • Mann |